Per Kamsvåg

Per Kamsvåg (1923–2010) var en norsk politiker, bankmann og skogbruker.

 Biografi 
Han vokste opp på gården Langset i Straumsnes på Nordmøre. Både faren Nils og farfaren Peder Kamsvåg var i sin tid ordførere i Straumsnes.

Han hadde tenkt å utdanne seg til forstmann, men måtte overta gården som 20-åring, da hans far døde. Skogen forble Kamsvågs primære interesse. Han var styreformann i Nordmøre skogeigarlag og Møre og Romsdal skogeigarlag, styremedlem i Norges Skogeierforbund og formann i fylkesskogrådet, og spilte en viktig rolle i etableringen av trevarefabrikken Møretre i Surnadal.

Kamsvåg var med i kommunepolitikken i Straumsnes og senere i den sammenslåtte Tingvoll kommune, som representant for Senterpartiet. Han var ordfører i Tingvoll fra 1976 til 1979.

Kamsvåg var arbeidende styreformann i Straumsnes sparebank og deretter ansatt som banksjef fra 1978 til fusjonen med Nordmøre sparebank i 1984. Han var avdelingsbanksjef frem til han ble pensjonist i 1990.

Per Kamsvåg ble tildelt Kongens fortjenstmedalje i sølv i 2002.

 Referanser 

Kategori:Ordførere i Tingvoll
Kategori:Sp-ordførere i Møre og Romsdal
Kategori:Norske bankfolk
Kategori:Norske bønder
Kategori:Kongens fortjenstmedalje i sølv
Kategori:Personer fra Tingvoll kommune